FI Euroopan unionin virallinen lehti L 188/5

KOMISSION TÄYTÄNTÖÖNPANOASETUS (EU) N:o 649/2013,

annettu 8 päivänä heinäkuuta 2013,

asetuksista (EY) N:o 1122/2009 ja (EU) N:o 65/2011 poikkeamisesta Itävallan vuoristoniittyjä koskevien yhtenäishakemusten myöhästymisestä johtuvien tuen määrien vähentämisten osalta vuonna 2013

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (1) ja erityisesti sen 91 artiklan,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun neuvoston asetuksen (EY) N:o 73/2009 (2) ja erityisesti sen 142 artiklan c alakohdan,

sekä katsoo seuraavaa:

(1) Neuvoston asetuksen (EY) N:o 73/2009 täytäntöönpanoa koskevista yksityiskohtaisista säännöistä mainitussa asetuksessa säädettyjen viljelijöiden suorien tukien järjestelmien mukaisten täydentävien ehtojen, tuen mukauttamisen ja yhdennetyn hallinto- ja valvontajärjestelmän osalta sekä neuvoston asetuksen (EY) N:o 1234/2007 täytäntöönpanoa koskevista yksityiskohtaisista säännöistä viinialalle säädetyn tukijärjestelmän mukaisten täydentävien ehtojen osalta 30 päivänä marraskuuta 2009 annetun komission asetuksen (EY) N:o 1122/2009 (3) 23 artiklan 1 kohdassa säädetään vähennyksistä, joita on tehtävä, jos tukihakemus tai tukikelpoisuusedellytyksiin liittyvät asiakirjat, sopimukset tai ilmoitukset jätetään myöhässä.

(2) Neuvoston asetuksen (EY) N:o 1698/2005 soveltamista koskevista yksityiskohtaisista säännöistä maaseudun kehittämisen tukitoimenpiteitä koskevien tarkastusmenettelyjen ja täydentävien ehtojen täytäntöönpanon osalta 27 päivänä tammikuuta 2011 annetun komission asetuksen (EU) N:o 65/2011 (4) 8 artiklan 3 kohdan mukaan asetuksen (EY) N:o 1122/2009 22 ja 23 artiklaa sovelletaan soveltuvin osin asetuksen (EU) N:o 65/2011 II osan I osaston mukaisiin maksuhakemuksiin.

(3) Itävalta on soveltanut yhtenäishakemusjärjestelmää, joka kattaa asetuksen (EY) N:o 73/2009 19 artiklan 3 kohdan nojalla useat suoran tuen hakemukset sekä tietyt asetuksen (EY) N:o 1698/2005 mukaisesti myönnettäviä tukia koskevat hakemukset.

(4) Itävalta on asettanut asetuksen (EY) N:o 1122/2009 11 artiklan 2 kohdan ja asetuksen (EU) N:o 65/2011 8 artiklan 1 kohdan mukaisesti 15 päivän toukokuuta 2013 viimeiseksi päiväksi, jona vuotta 2013 koskevia yhtenäishakemuksia voi jättää.

(5) Valvontajärjestelmän täytäntöönpanoa varten asetuksen (EY) N:o 1122/2009 6 artiklan 1 kohdan kolmannessa alakohdassa edellytetään jäsenvaltioiden varmistavan, että viljelylohkot tunnistetaan luotettavasti, ja vaativan, että yhtenäishakemuksiin liitetään asiakirjat, joiden perusteella viljelylohkot tunnistetaan.

(6) Viljelylohkojen tukikelpoisen pinta-alan määrittämisessä aiemmin havaittujen puutteiden vuoksi Itävalta on ryhtynyt ajantasaistamaan viljelylohkojen tunnistusjärjestelmäänsä (LPIS) vuoristoniityillä, sellaisina kuin Itävalta ne määrittelee asetuksen (EY) N:o 1698/2005 50 artiklan nojalla nimettyjen vuoristoalueiden osalta.

(7) Itävallan sääolot olivat talvikaudella 2012/2013 poikkeuksellisia ja estivät viranomaisia saattamasta LPIS-järjestelmän ajantasaistusta päätökseen vuoristoniittyjen viljelylohkojen osalta kyseisillä vuoristoalueilla ennen yhtenäishakemusmenettelyn käynnistämistä. Myöhään kauden loppuvaiheessa esiintyneet rankat lumisateet viivästyttivät viljelystarkastuksia, jotka olisi näillä korkealla merenpinnasta sijaitsevilla lohkoilla tehtävä nopeasti. Näin ollen viljelijät, jotka aikoivat jättää vuoristoniittyjen viljelylohkoja koskevan yhtenäishakemuksen, saavat ajantasaistetut tiedot viljelylohkoista suunniteltua myöhemmin.

(8) Tilanne on vaikuttanut hakijoiden mahdollisuuksiin esittää vuoristoniittyjen viljelylohkoihin Itävallassa liittyvät yhtenäishakemukset ja maksuhakemukset määräajoissa, joista säädetään asetuksen (EY) N:o 1122/2009 11 artiklan 2 kohdassa ja asetuksen (EU) N:o 65/2011 8 artiklan 1 kohdassa.

(9) Näiden ongelmien vuoksi hakumenettely aloitettaneen vuonna 2013 edellisiä vuosia myöhäisempänä ajankohtana niiden viljelijöiden osalta, joilla on viljelylohkoja vuoristoniityillä. Itävallan viranomaisten valmiudestaan saattaa viljelylohkojen tunnistusjärjestelmä ajan tasalle näillä alueilla komissiolle toimittamista tiedoista ilmenee, että on tarpeen myöntää 28 päivään kesäkuuta 2013 ulottuva poikkeus, jotta kaikki asianomaiset viljelijät ja tuensaajat voivat jättää yhtenäishakemuksensa.

(10) Tästä syystä, poiketen siitä, mitä asetuksen (EY) N:o 1122/2009 23 artiklassa 1 artiklassa säädetään, ei ole aiheellista soveltaa vähennyksiä yhtenäishakemusten myöhässä jättämisen vuoksi niiden viljelijöiden osalta, jotka ovat jättäneet viimeistään 28 päivänä kesäkuuta 2013 yhtenäishakemuksia, jotka koskevat vähintään yhtä viljelylohkoa vuoristoniityillä, sellaisina kuin Itävalta ne määrittelee asetuksen (EY) N:o 1698/2005 50 artiklan nojalla nimettyjen vuoristoalueiden osalta.

(11) Samoin poiketen siitä, mitä asetuksen (EU) N:o 65/2011 8 artiklan 3 kohdassa säädetään, ja sellaisten asetuksen (EU) N:o 65/2011 II osan I osaston mukaisten maksuhakemusten osalta, jotka koskevat vähintään yhtä viljelylohkoa vuoristoniityillä, sellaisina kuin Itävalta ne määrittelee asetuksen (EY) N:o 1698/2005 50 artiklan nojalla nimettyjen vuoristoalueiden osalta, on asianmukaista olla soveltamatta vähennyksiä myöhässä jättämisen vuoksi maksuhakemuksiin, jotka on jätetty viimeistään 28 päivänä kesäkuuta 2013.

(12) Koska poikkeukset koskevat tukivuodelle 2013 jätettyjä yhtenäishakemuksia ja maksuhakemuksia, tätä asetusta olisi sovellettava takautuvasti.

(13) Tässä asetuksessa säädetyt toimenpiteet ovat maaseudun kehittämiskomitean ja suorien tukien hallintokomitean lausuntojen mukaiset,

ON HYVÄKSYNYT TÄMÄN ASETUKSEN:

1 artikla

Poiketen siitä, mitä asetuksen (EY) N:o 1122/2009 23 artiklassa 1 artiklassa säädetään, vähennyksiä yhtenäishakemusten myöhässä jättämisen vuoksi ei sovelleta niiden viljelijöiden osalta, jotka ovat jättäneet viimeistään 28 päivänä kesäkuuta 2013 yhtenäishakemuksen, joka koskee vähintään yhtä viljelylohkoa vuoristoniityillä, sellaisina kuin Itävalta ne määrittelee asetuksen (EY) N:o 1698/2005 50 artiklan nojalla nimettyjen vuoristoalueiden osalta. Yhtenäishakemuksia, jotka jätetään myöhemmin kuin 28 päivänä kesäkuuta 2013, ei hyväksytä.

2 artikla

Poiketen siitä, mitä asetuksen (EU) N:o 65/2011 8 artiklan 3 kohdassa säädetään, asetuksen (EY) N:o 1122/2009 23 artiklan 1 kohdassa säädettyjä vähennyksiä maksuhakemusten myöhässä jättämisen vuoksi ei hakuvuonna 2013 sovelleta asetuksen (EU) N:o 65/2011 II osan I osaston mukaisiin maksuhakemuksiin, jotka koskevat vähintään yhtä viljelylohkoa vuoristoniityillä, sellaisina kuin Itävalta ne määrittelee asetuksen (EY) N:o 1698/2005 50 artiklan nojalla nimettyjen vuoristoalueiden osalta, jos maksuhakemukset jätetään viimeistään 28 päivänä kesäkuuta 2013. Yhtenäishakemuksia, jotka jätetään myöhemmin kuin 28 päivänä kesäkuuta 2013, ei hyväksytä.

3 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Sitä sovelletaan 1 päivästä tammikuuta 2013.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä heinäkuuta 2013. Komission puolesta Puheenjohtaja José Manuel BARROSO

(1) EUVL L 277, 21.10.2005, s. 1.

(2) EUVL L 30, 31.1.2009, s. 16.

(3) EUVL L 316, 2.12.2009, s. 65.

(4) EUVL L 25, 28.1.2011, s. 8.